Pre-Owned 2018 Nissan Sentra SV 4D Sedan in Elk Grove #25222PDR | INFINITI of Elk Grove
Odometer is 8045 miles below market average! 37/29 Highway/City MPG 20 Stappe vir ’n gesonder jy | SARIE
20 Stappe vir ’n gesonder jy	deur admin
Wees bedag op wat jy in jou mond sit – kos én medisyne. Te veel sout jaag jou bloeddruk op. Ons kry te veel sout in omdat ons deesdae baie verwerkte kosse eet – sowat 9 g per dag in ontwikkelde lande. (Die aanbevole hoeveelheid is 6 g per dag). Pasop vir kitssouse en -maaltye, sousbone, soppe en sekere ontbytkosse. Lees die etiket en vermy kos wat 1,25 g sout (0,5 g sodium) of meer per 100 g bevat. Suna sê as ’n produk “vetvry“is, bevat dit minder as 0,5 g vet per 100 g/ml; en “lae vet”beteken dit het minder as 3 g vet per 100 g/ml. Kos met ’n hoë veselinhoud moet minstens 3 g vesel per 100 g bevat.
Maak drie keer per week vir 15 minute lank energiek liefde. Doen dit ’n jaar lank – en verbrand tot 120 000 kJ. Dis gelyk aan sowat 3½ kg liggaamsvet. As jy oorgewig is en jou gewig verminder met net 10%, neem jou kanse om aan ’n hartsiekte te sterf met 20% af.
Wat is joune? Mans: Meet jou middel, heupe, bobeen, pols en onderarm.Vroue: Meet jou middel, heupe, bobeen, pols en kuit. As jy regs is, meet jou regterkant en omgekeerd.Stuur dit saam met jou ouderdom en gewig na info@mindoverfatter.co.za en hulle sal jou laat weet wat jou persentasie is. Of besoek ’n dieetkundige, biokinetikus of fiksheidsinstrukteur.
Ons eet 30% te veel versadigde vette – die sogenaamde “slegte“ vette. (Bronne: botter, volroommelk en vleis.) En nie genoeg mono- en polionversadigde vette (“goeie“ vette) nie. Laasgenoemde verhoog jou cholesterolvlak. “Goeie” vette kan bloedklonte voorkom en jou risiko op hartsiektes en beroerte verlaag. (Bronne: olyf- en kanola-olie, grondbone, avokados en neute.) Maar gebruik dit spaarsamig, want dit maak jou net so rond soos die “slegte“ vette.